钦定古今图书集成/明伦汇编/官常典/第725卷 > 赵师槚
## 钦定古今图书集成/明伦汇编/官常典/第725卷 > 赵师槚

按《宋史忠义传》：“师槚以罪拘管西外宗正司。福建提
刑王梦龙以智勇可用，属制军器。会寇逼尤溪，令师
槚统卒数百往戍。既行，大书于旗曰：‘不与贼俱生’。人
皆壮之。贼兵至，师槚迎敌于林岭，身为先锋，战十馀
合，贼至益众，师槚所乘马适陷田中，贼断其左臂，师
槚以右手拔背刀斩七级。力尽，部曲欲引遁，师槚仰”
天大呼曰：“师槚报国死于此矣！”遂殁焉。尤溪之民为
之立庙战处。枢密王埜请加褒赠，乃赠武节郎，与一
子恩泽。